SAK ร่วงเกือบ 5% คาดนักลงทุนขายทำกำไร หลังวานนี้บวกแรง
SAK ร่วงเกือบ 5% มาที่ 7.15 บ. คาดนักลงทุนขายทำกำไร หลังวานนี้บวกแรง 11% หลังปี 65 กำไรโตแตะ 712 ลบ.
SAK ร่วงเกือบ 5% มาที่ 7.15 บ. คาดนักลงทุนขายทำกำไร หลังวานนี้บวกแรง 11%
17 ก.พ. 2566

ผู้สื่อข่าวรายงานว่า วันนี้ (17 ก.พ.66) ราคาหุ้นบริษัท ศักดิ์สยามลิสซิ่ง จำกัด (มหาชน) หรือ SAK ล่าสุด ณ เวลา 10:56 น. อยู่ที่ระดับ 7.15 บาท ลบ 0.35 บาท หรือ 4.67% สูงสุดที่ระดับ 7.50 บาท ต่ำสุดที่ระดับ 7.05 บาท ด้วยมูลค่าซื้อขาย 41.06 ล้านบาท

ทั้งนี้ราคาหุ้น SAK ปรับตัวลง คาดนักลงทุนขายทำกำไร หลังราคาหุ้นวานนี้ (16 ก.พ.66) ปรับตัวขึ้นแรง 11% โดยปิดตลาดที่ระดับ 7.50 บาท สอดรับรายงานผลการดำเนินงานงวดปี 65 มีกำไร 712.14 ล้านบาท เติบโต 17% จากปีก่อนกำไร 607.48 ล้านบาท